MIWA MUNG MUNGCHYING SHA GUMSAN MUNGDAN NUMWON NUMLA UPADI(5)
新婚姻法(5)
时间:2014-06-30 00:00:00 来源:德宏团结报
DO GABA 5 HKYE GARUM LADAT HTE UPADI LIT
No43: Dinghku gata ga-lo adup abyen hkat shing nrai nta msha ni hpe zingri zingrat re lam nga yang, machyi hkrum ai ni hparan shakre ya na hku mai hpyi shon ai, gat mare masha rapdo, mare salang rapdo ni hte shi nga ai rung dap na ni tsun je shingdang lom, tsun hting ram lajang ya ra ai.
Dinghku gata adup abyen hkat to nga ai lam hpe, machyi hkrum ai ni hpyi shon nna, gat mare salang rapdo ni tsun je shingdang kau ya na; Shawa wunli dap ni hkan je shingdang kau ra ai.Dinghku gata adup abyen shing nrai nta masha ni hpe zingri zingrat rai yang,machyi hkrum ai ni hpyi shon ai lam sha rai jang go, shawa wunli dap ni shawa wunli gon lajang adam jo tara ko hkan nna adam jo je yang lajang ra ai.
No44: Nta masha ni hpe mara gata e gabai kau rai jang, hkrum sha ai ni hpyi shon nna, gat mare salang rapdo, mare salang rapdo hte shi nga ai rungdap ni tsun daru, htingram lajang shakre ya ra ai.
Nta masha ni hpe gabai kau ai lam rai jang, hkrum sha ai ni hpyi shon nna mungchying sha tara shen rung ni tara ko hkan nna hkrum sha ai ni hpe bau maka jahpu, bau rem jahpu jo na hku dodan shakre ya ra ai.
No45: Num gahtap la numgahtap wa,dinghku gata ga-lo adup abyen hkat shing nrai nta masha ni hpe zingri zingrat, gabai kau rai nna mara jo ging sai ni hpe go, tara hte tup mara soi jo ra ai. Machyi hkrum ai ni shok lawa tara hta dodan da ai ko hkan nna mungchying sha tara shen rung de tinang nan sa mai shok ai; Shawa wunli makop dap ni mung tara ko hkan nna sa jep lajang ra ai, mungchying sha tara jep rung ni mung tara hte tup shok shon dat ra ai.
No46: Lawu de na zon re masa byin nna, kun dinghku hka mat ai lam rai yang, nshut ai maga na ni shut ai maga na ni ko dinghku jahten sharun gumhpro hpyi la na ahko ahkang lu ai:
(1) Num gahtap la num gahtap wa ai zon re masa hpe rai na;
(2) Madu jan madu wa lu nga ninglen kaga num,kaga la hte bai jom nga sha ai masa hpe rai na;
(3) Kun dinghku gata adup abyen re lam hpe rai na;
(4) Nta masha ni hpe zingri zingrat, gabai kau ai zon re masa hpe rai na.
No47: Dinghku hka ai shaloi maga mi de na ni rau jom madu sha ai sut rai ni hpe makoi kau, htot ton kau, dut sha kau, jahten shabya kau shing nrai gumhpro hka kap masu nna maga mi de na ni a sut rai hpe shanyen madu sha hkyem ai lai hpe,dinghku hka sut rai gam garan ai shaloi, shagrit shayom nna garan ya shing nrai gachyi mi mung n-garan ya na. Dinghku hka ai hpang, maga mi de na ni lahta de tsun ai zon re lai masa hpe mu chye jang, mungchying sha tara shen rung de shok shon nna sut rai ni hpe galang mi bai garan na hku mai hpyi shon ai.
Mungchying sha tara shen rung ni lahta de dodan ai mung shawa shok shon mu hpe ninghkap shingla ai sat lawat lai kyang hku nna mung shawa shok shon tara hte tup lajang je yang ra ai.
No48: Bau maka jahpu, yu lahku jahpu,bau rem jahpu, sut rai gam garan, Nhtong hta, gasha ni hpe sa yu gawan jahkrum re lam hte seng nna dodan shakre ya ai lam hpe nhkan shatup ai lai kyang hpe go, mungchying sha tara shen rung ni tara hte tup dip shagui nna hkan shatup shangun na. Seng ang masha hte rungdap ni mung, mungchying sha tara shen rung ni hpe hkan galo garum na lit lu nga ai.
No49: Kaga upadi tara hta e numwon numla kun dinghku hte seng nna tara tot lai sat lawat hte upadi lit hkam lam hpe dodan da ai lam nga yang dai tara ko hkan sa wa ra ai.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn